Miljoene mense met 'skelmpies' se inligting glo gepubliseer | Maroela Media
Persoonlike inligting wat gesteel is van 'n webwerf waar getroudes 'n 'skelmpie' kan soek, is volgens berigte op die internet gepubliseer.
Die BBC berig die inligting wat vroeër vanjaar ná 'n kuberaanval op ashleymadison.com gesteel is, is glo op die sogenaamde "donkerweb" of "diepweb" gepubliseer is wat beteken dit is slegs beskikbaar via geënkripteerde webbedieners.
Die webtuiste ashleymadison.com moedig buite-egtelike verhoudings aan en het glo sowat 40 miljoen lede regoor die wêreld en tot 175 000 Suid-Afrikaners is op dié webtuiste geregistreer. Volgens Avid Life Media (ALM), die maatskappy wat Ashley Madison besit, is 'n tegnologieveiligheidsfirma aangestel om die saak te ondersoek.
Die kuberkrakers het nadat hulle die persoonlike inligting gesteel het, gedreig om dit bekend te maak indien die webtuiste nie totaal verwyder word nie.
Die tegnologiewebtuiste Wired beweer daar is 9,7 GB se data gepubliseer en dat dit mense se kredietkaartbesonderhede insluit.
ALM het in 'n verklaring gesê hulle werk saam wetstoepassers om die skuldiges vas te trek. "Die krimineel, of kriminele, wat hierby betrokke is het hulself aangestel as die morele regter, jurielid, en laksman, en sien niks daarmee fout om 'n persoonlike idee van kuisheid op die hele samelewing af te dwing nie. Ons sal nie ledig sit en toelaat dat hierdie diewe hul persoonlike ideologie op burgers regoor die wêreld afdwing het nie," het die maatskappy in 'n verklaring gesê.
Man sterf self toe hy selfmoord wou verhoed
Definitief is n paar manne in die moeilikheid
Wat? Waar pas "persoonlike idee van kuisheid" in die prentjie? Is ALM se "persoonlike idee" om wellus ensomeer te bevorder iets om op trots te wees? Sies, dis walglik! As jy wil rondloop en rondkyk, moenie trou nie!
Kieringtjies sal braai
Hoerery se verdrietige gevolge is legio. Dit is voorwaar onbegryplik hoe sommige mense daardie klein 'deeltjie' van hulle liggaam kan toelaat om hulle te regeer en beheer.
Die woord (Bybel) verbied dit sonder om dreigemente te maak. Hou by die reëls. Dis net so maklik soos internet